Pusztamonostor Községi Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében foglaltak alapján a következőket rendeli el:

1.§.

A rendelet hatálya kiterjed Pusztamonostor község közigazgatási területén a gyermekek napközbeni ellátását biztosító intézményekbe járó gyermekekre, és külső vendégétkezőkre.

2.§.

(1) Pusztamonostor Községi Önkormányzat intézménye, a Tündérkert Művészeti Óvoda útján biztosítja az óvodai, iskolai nevelésben, oktatásban álló gyermekek intézményi étkezését, szabad kapacitása terhére pedig térítési díj ellenében biztosít étkezési lehetőséget.

(2) Ha az önkormányzat az étkeztetés biztosítására nem kötelezett, akkor étkezés a kérelmező intézményvezetőhöz intézett írásbeli kérelmére, a kötelezően ellátandó feladatok veszélyeztetése nélkül lehetséges.

(3) Az étkezés igénybevétele átmenetileg lemondható az igénybevevő távolléte miatt. Az étkezést a lemondással érintett napot megelőző nap 13.00 órájáig kell írásban vagy telefonon lemondani. Lemondás bejelentése esetén a távolmaradás idejére a fizetésre kötelezett a bejelentést követő naptól mentesül a térítési díj fizetésének kötelezettsége alól.

(4) Ha az önkormányzat az étkeztetés biztosítására nem kötelezett, akkor az étkezés biztosítására irányuló jogviszony az igénybevevő vagy törvényes képviselőjének az intézményvezetőhöz intézett írásbeli nyilatkozatával szűnik meg.

(5) Az igénybevétel megszűnésének napja, ha az a kérelemből nem állapítható meg, a nyilatkozat benyújtását követő nap.

3.§

(1) Az intézményi térítési díj napi összegét e rendelet 1. melléklete tartalmazza.

(2) Az élelmezési ráfordítások év közben bekövetkezett növekedése miatt az intézmény évente egy alkalommal, december 1. napjáig köteles a térítési díjakat felülvizsgálni, és felülvizsgálat eredményét a fenntartóval közölni.

(3) Ha fizetésre kötelezett a szokásos módon és határidőre a térítési díjat nem rendezi, úgy az intézmény vezetője köteles a kötelezettet írásban felszólítani a térítési díj hátralék befizetésére, valamint a mulasztás következményeire.

(4) Ha a (3) bekezdés szerinti intézkedés nem vezetett eredményre, az intézmény vezetője negyedévenként összesítésben köteles jelenteni a hátralékosok nevét, a hátralék összegét a Közös Önkormányzati Hivatal Jegyzőjének, aki intézkedik annak behajtása iránt.

(5) Meg kell szüntetni az étkezést, ha az igénybevevő tanulói jogviszonya, illetve óvodai ellátása az intézményben megszűnt.

(6) Az étkezésért fizetendő térítési díjat egy hónapi időtartamra vetítve, előre kell megfizetni minden tárgyhónap 15. napjáig.

4.§

(2) E rendelet hatályba lépésével egy időben hatályát veszti az ár-díj megállapításáról szóló 15/2011. (XI.30.) önkormányzati rendelet.